
REFERAT DE APROBARE

La proiectul de hotărâre privind aprobarea înscrierii în Cartea Funciară în domeniul privat al comunei Sântandrei a terenului intravilan proprietatea comunei Sântandrei, având categoria de folosință curți construcții, în suprafață de 495 mp, cu numărul cadastral 1241, notat în CF 1241 Sântandrei, situat pe str. Triumfului nr. 4.
Ţinând cont de necesitatea şi oportunitatea reglementării situaţiei juridice a tuturor terenurilor la nivelul comunei Sântandrei și având în vedere faptul că în urma inventarierii terenurilor, la nivelul comunei există terenuri care ar putea face obiectul diferitelor investiții, terenuri pe care se află construcții dar acestea nu sunt notate corespunzător în evidențele de carte funciară;
	Având în vedere faptul că terenul având categoria de folosință curți construcții, în suprafață de 495 mp, cu numărul cadastral 1241 notat în CF 1241 Sântandrei, a fost atribuit în folosință gratuită în conformitate cu prevederile Legii nr. 15/2003, numitei Bas Georgeta Francesca în vederea construirii unei locuinte proprietate personală, nu se încadrează în categoria bunurilor aparținând domeniului public al comunei, așa cum sunt prevăzute la alin. (4) al art. 286 din Codul administrativ, drept urmare acesta s-a înscris la poziția nr. 158 în inventarul domeniului privat, întocmit la sfârșitul anului 2020, 
	Luând în considerare cererea susnumitei, nr. 7070/10.05.2021 cu privire la cumpărarea terenului pe care şi-a construit o casă de locuit, fiind necesar ca acesta să figureze în domeniul privat pentru a putea fi declanșată procedura de vanzare,
	 
	Față de cele prevăzute mai sus, 

	În temeiul prevederilor art. 129 alin. (2) lit. c) din Ordonanţa de urgenţă a Guvernului nr. 57 din 3 iulie 2019 privind Codul administrativ, cu modificările și completările ulterioare,

PROPUN CONSILIULUI LOCAL SÂNTANDREI,

	Aprobarea înscrierii în Cartea Funciară, în domeniul privat al comunei Sântandrei a terenului intravilan proprietatea comunei Sântandrei, având categoria de folosință curți construcții, în suprafață de 495 mp, cu numărul cadastral 1241, notat în CF 1241 Sântandrei, situat pe str. Triumfului nr. 4.
                                          
PRIMAR
Ioan Mărcuş

